b'\n_START_ARTICLE_\nVokietijos sportas\n_START_PARAGRAPH_\nPopuliariausia Vokietijos sporto \xc5\xa1aka yra futbolas. Vokietijoje vyko X-asis ir XVIII-asis Pasaulio futbolo \xc4\x8dempionatai ir VIII Europos futbolo \xc4\x8dempionatas. Vokietijos futbolo federacija (DFB) yra did\xc5\xbeiausias atskiras Vokietijos olimpinio sporto komiteto (DOSB) junginys; vienija 26 000 futbolo draugij\xc5\xb3 ir 176 000 komand\xc5\xb3. \xc5\xa0alyje yra apie 90 000 sporto draugij\xc5\xb3 (jos vienija 27 mln. nari\xc5\xb3)._NEWLINE_Taip pat populiarios sporto \xc5\xa1akos yra: rankinis, tenisas, ledo ritulys, motosportas, krep\xc5\xa1inis, \xc5\xbeol\xc4\x97s riedulys ir kitos sporto \xc5\xa1akos._NEWLINE_Sportas finansuojamas valstyb\xc4\x97s l\xc4\x97\xc5\xa1omis ir priemokomis, darbu visuomenin\xc4\x97s veiklos pagrindais, priva\xc4\x8di\xc5\xb3 r\xc4\x97m\xc4\x97j\xc5\xb3 l\xc4\x97\xc5\xa1omis bei nario mokes\xc4\x8diais. Vokietijos Vyriausyb\xc4\x97 remia sport\xc4\x85 pirmiausia d\xc4\x97l to, kad jis stiprina sveikat\xc4\x85. 70\xc2\xa0% vokie\xc4\x8di\xc5\xb3, vyresni\xc5\xb3 nei 14 met\xc5\xb3, aktyviai dalyvauja grupi\xc5\xb3, draugij\xc5\xb3 ir organizacij\xc5\xb3 veikloje. 36\xc2\xa0% taip pat dirba ir visuomeniniais pagrindais.'